open-index/open-wikipedia-markdown huggingface dataset:
Home Sweet Home

**Home Sweet Home** (בעברית: **אין כמו בבית**) הוא סינגל שהוקלט על ידי להקת הגלאם מטאל האמריקאית מוטלי קרו, מתוך אלבום האולפן השלישי שלה, Theatre of Pain. השיר יצא לאור ב-30 בספטמבר 1985, על ידי חברת התקליטים אלקטרה רקורדס, כסינגל השני מתוך האלבום.

במרוצת השנים, הקליטו את השיר מחדש אמנים רבים כמו קארי אנדרווד, צ'סטר בנינגטון ולימפ ביזקיט.

## הצלחה
בשנת 1985, הצליח השיר להגיע למקום ה-89 במצעד הבילבורד הוט 100, ולמקום ה-39 במצעד 40 שירי המיינסטרים של בילבורד. בשנת 1991, הוציאה הלקה מחדש את השיר בשם "Home Sweet Home '91", תוך שהגרסה הזו הצליחה כפליים מהגרסה המקורית, כאשר הגיע למקום ה-37 במצעד הבילבורד הוט 100.

בשנת 2019, כמה עשורים לאחר צאתו המקורית, הצליח השיר להגיע למקום ה-12 במצעד שירי הרוק.

## מיקומי שיא

## גרסתה של קארי אנדרווד

**Home Sweet Home** (בעברית: **אין כמו בבית**) בשנת 2009, הקליטה הזמרת-יוצרת האמריקאית קארי אנדרווד, את השיר מחדש, תוך שהיא כללה אותו בתוך אלבום האולפן השלישי שלה Play On, שיצא על ידי חברת התקליטים אריסטה נאשוויל. את הגרסה הקליטה אנדרווד במסגרת תוכנית הטלוויזיה "אמריקן איידול".

השיר הגיע למקום ה-21 במצעד הבילבורד הוט 100.

### רקע וכתיבה
השיר בשונה מהמקור, שיצא בשנת 1990, נכתב והולחן על ידי ניקי סיקס, וינס ניל וטומי לי והופק על ידי מארק ברייט, שעבד עם אנדרווד על שירים רבים שהוציאה במהלך הקריירה שלה. את גרסתה, הקליטה בשנת 2009, תוך שזו נכללה באלבום Play On. האלבום עצמו יצא בשנת 2009.

הגרסה המחודשת הצליחה להגיע למקום העשירי במצעד השירים הדיגיטליים וזכתה להצלחה במצעדי הבילבורד.

### מיקומי שיא

### נתוני מכירות

## קישורים חיצוניים

## הערות שוליים

קטגוריה:שירי 1985
קטגוריה:סינגלים מ-1985
קטגוריה:סינגלים מ-1991
קטגוריה:סינגלים מ-2009
קטגוריה:סינגלים מ-2014
קטגוריה:שירי קארי אנדרווד
קטגוריה:שירים באנגלית
קטגוריה:בלדות משנות ה-1980
קטגוריה:סינגלים בהוצאת אלקטרה רקורדס
קטגוריה:סינגלים בהוצאת אריסטה נאשוויל
קטגוריה:סינגלים בהוצאת ביג משין רקורדס
פארלי גריינג'ר

**פארלי ארל גריינג'ר ג'וניור** (באנגלית: **Farley Earle .Granger Jr**; 1 ביולי 1925 – 27 במרץ 2011) היה שחקן קולנוע, טלוויזיה ותיאטרון אמריקאי. התפרסם בעיקר בהופעותיו בשני סרטים של אלפרד היצ'קוק - החבל וזרים ברכבת.

## ביוגרפיה
גריינג'ר נולד למשפחה מבוססת שאיבדה את כל רכושה בנפילת הבורסה בניו יורק ב-1929. המשפחה עברה לדירה קטנה בהוליווד שם עבד האב בעבודות מזדמנות. באחת ההצגות הבחין בו צייד כישרונות של סמואל גולדווין והציע לו תפקיד קטן בסרט "כוכב הצפון" (1943) ולאחריו קיבל תפקיד יותר משמעותי בסרט "לב הארגמן" (1944) לצידו של דיינה אנדרוז.

לאחר מכן התגייס לחיל הים של ארצות הברית ושירת בהונולולו כקצין חינוך שם יצר קשרים עם בוב הופ, ריטה הייוורת', בינג קרוסבי, הדי לאמאר ועוד. שם גילה גם את נטייתו המינית כביסקסואל.

לאחר שחרורו שיבץ אותו אלפרד היצ'קוק בשני סרטים שהיוו את הפסגה בקריירה שלו:
* החבל (1948), בתור הסטדנט פיליפ מורגן הרוצח ביחד עם חברו ברנדון שון, את הסטודנט דייוויד קנטלי ללא כל סיבה או מניע באמצעות חניקה בחבל. זאת כתרגיל ב"אמנות הרצח", ניסיון לביצוע פשע מושלם ו"טהור", אותו יכול לבצע רק מי שהוא "על-אדם".
* זרים ברכבת (1951), בתור נוסע תמים ברכבת כשנוסע פסיכופת (רוברט ווקר) נטפל אליו ומסבך אותו במעשה רצח שלא הוא ביצע.

ב-1952 שיחק בסרט "סיפורי או. הנרי" לצדה של ג'ין קריין. 

בתחילת שנות ה-70 עבר עם בן זוגו רוברט קלהון לרומא שם הופיע במספר סרטים ומערבוני ספגטי שהמפורסם בהם הוא "קוראים לי טריניטי" לצידם של טרנס היל ובאד ספנסר.

לאחר מכן הופיע במספר סרטים בתפקידי משנה אך לא שיחזר את הצלחותיו.

הוא הופיע גם בברודוויי בהצגות כמו ביבר הזכוכית, השחף, המלך ואני ועוד.

הופיע גם בסדרות טלוויזיה כמו הוואי חמש-אפס, "איירונסייד" ועוד.

ב-2007 פרסם את האוטוביוגרפיה שלו ביחד עם בן זוגו רוברט מקלהון.

על שמו יש כוכב בשדרת הכוכבים של הוליווד.

### מסרטיו
* כוכב הצפון, (1943)
* לב הארגמן, (1944)
* הם עובדים בלילה, (1948)
* החבל, (1948)
* רחוב צדדי, (1950)
* זרים ברכבת, (1951)
* סיפורי או. הנרי (1952)
* הנס כריסטיאן אנדרסן, (1953)
* סיפור שלוש אהבות, (1953)
* סנסו, (1954)
* קוראים לי טריניטי, (1970)

## קישורים חיצוניים

* פארלי גריינג'ר, באתר TCM
* 

קטגוריה:אמריקאים ילידי קליפורניה
קטגוריה:סן חוזה (קליפורניה): אישים
קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:שחקנים להט"בים אמריקאים
קטגוריה:אמריקאים שנולדו ב-1925
קטגוריה:אמריקאים שנפטרו ב-2011
Cowboy Casanova

**Cowboy Casanova** (בעברית: **קאובוי קזנובה**) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום האולפן השלישי שלה, Play On. השיר יצא לאור ב-14 בספטמבר 2009, על ידי חברת התקליטים אריסטה נאשוויל, כסינגל הראשון והפותח מתוך האלבום.

השיר הגיע למקום הראשון במצעד שירי הקאנטרי.

## רקע וכתיבה
השיר נכתב על ידי קארי אנדרווד, מייק אליזונדו וברט ג'יימס והופק על ידי מארק ברייט. לאחר שסיימה לקיים את סיבוב ההופעות העולמי "Carnival Ride Tour", שנועד לקדם את אלבום האולפן השני שלה Carnival Ride, החלה אנדרווד לכתוב את השירים עבור האלבום Play On.

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-41 מיליון השמעות.

## הצלחה
השיר זכה להצלחה רבה, כאשר הגיע למקום הראשון במצעד שירי הקאנטרי ולמקום השני במצעד שירי הקאנטרי של קנדה. השיר קיבל מועמדות בטקס פרסי האקדמיה למוזיקת קאנטרי ה-45 בקטגוריית "שיר השנה". בסך הכול, זכה השיר בחמישה פרסים בטקסי מוזיקה שונים.

בנוסף לכך, דורג השיר במקום ה-45 ברשימה השנתית של מצעד שירי הקאנטרי של בילבורד, שפורסמה בסוף שנת 2009.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קארי אנדרווד
קטגוריה:שירים באנגלית
קטגוריה:שירים שנכתבו על ידי קארי אנדרווד
קטגוריה:שירים שהופקו על ידי מארק ברייט
קטגוריה:שירים על בוקרים ובוקרות
קטגוריה:סינגלים בהוצאת אריסטה נאשוויל
Undo It

**Undo It** (בעברית: **בטל את זה**) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום האולפן השלישי שלה, Play On. השיר יצא לאור ב-24 במאי 2010, על ידי חברת התקליטים אריסטה נאשוויל, כסינגל השלישי מתוך האלבום.

השיר הגיע למקום הראשון במצעד שירי הקאנטרי.

## רקע וכתיבה
השיר נכתב על ידי קארי אנדרווד, קארה דיוגארדי, מרטי פרדריקסן ולוק ליירד והופק על ידי מארק ברייט. בראיון שערכו The Boot עם אנדרווד, היא סיפרה כי העבודה על השיר החלה בטעות וכי היא הייתה עם כמה מחבריה בזמן הכתיבה שלו, תוך שכל אחד הוסיף משהו עד שלבסוף הושלם השיר.

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-27 מיליון השמעות.

## הצלחה
השיר זכה להצלחה רבה, כאשר הגיע למקום הראשון במצעד שירי הקאנטרי ולמקום השני במצעד שירי הקאנטרי של קנדה. השיר קיבל מועמדות בטקס פרסי בחירת הנוער 2010, בקטגוריית "בחירת מוזיקה – שיר קאנטרי", אך לא זכה בפרס. כמו כן, זכה השיר בפרס BMI.

בנוסף לכך, דורג השיר במקום ה-29 ברשימה השנתית של מצעד שירי הקאנטרי של בילבורד, שפורסמה בסוף שנת 2010.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קארי אנדרווד
קטגוריה:שירים באנגלית
קטגוריה:שירים שנכתבו על ידי קארי אנדרווד
קטגוריה:שירים שהופקו על ידי מארק ברייט
קטגוריה:סינגלים בהוצאת אריסטה נאשוויל
מנשה שקמוני

[שמאל|ממוזער|350px|אחד מדגמי מנשה שקמוני מאוסף [בית מורשת משטרת ישראל]]
**מנשה שקמוני** (1896 – 21 באוגוסט 1976) היה חוקר זיהוי פלילי במשטרת ישראל בין השנים 1950–1968.

## ביוגרפיה
קודם גיוסו למשטרה היה שקמוני מעצב תפאורות תיאטרון. למשטרה התגייס בגיל מאוחר יחסית ותפקידו היה לשרטט מפות ולצייר תרשימים של זירות עבירה, אלא שבשונה מתרשימים בצבע אחד, שהיו מקובלים טרם כניסתו לתפקידו, שקמוני צבע את תרשימיו בצבעים שתרמו להבהרתם. הוא פיתח שיטה ייחודית, שלא הייתה מקובלת קודם, של הוספת ממד הזמן לתרשימים, על ידי כך שצייר חצים שסימנו את תנועות האנשים או הגופים שנעו במרחב הזירה. את החצים צבע בצבעים שסימלו את הזמן היחסי בו אירעו, ובכך תרמו להבנת ההתרחשויות.

בהמשך החל שקמוני לבנות דגמים תלת־ממדיים מוקטנים ומדויקים של זירות עבירה, שמהם ניתן היה ללמוד, בעיקר בשלב הדיון בבית המשפט, בין השאר על אמיתות טענות של עדים, באשר ליכולתם לראות פרטים מסוימים מהמקומות בהם נמצאו. הדגמים גם איפשרו לעדים, ובפרט לאלה שיכולת ההסבר המילולית שלהם הייתה נמוכה, לבצע על גבי הדגמים שחזור האירועים תוך כדי ומול עיני הצדדים לדיון המשפטי, ולהצביע על מקומות וכיוונים בדגמים, כדי להסביר את עדויותיהם.

עבודותיו של שקמוני, שנגעו לאירועים פליליים חדשותיים "מסעירים", התפרסמו בכלי התקשורת בישראל. עם הזמן החלו העבודות לתפוס תשומת לב גם בפרסומים ובספרות משטרתית מחוץ לישראל, זכו להתעניינות של קציני משטרה מארצות אחרות שביקרו במשטרת ישראל, ושיטותיו של שקמוני החלו להילמד על ידי משטרות זרות בעולם, כגון אוסטרליה, צ'ילה, קולומביה ומשטרות מקומיות בארצות הברית.

אחרי פרישתו לגמלאות פרסם שקמוני את ספרו **"הוכחה חותכת ל[[פשע]]"**, אשר בו הוא מספר על עבודתו, באופן ששימש הן לקריאה כסיפורים, והן להדרכת אנשי זיהוי פלילי.

שקמוני הובא למנוחות בבית העלמין הדרום בבת ים.

## תיקים מפורסמים
במהלך שירותו במשטרת ישראל עסק שקמוני בחקירת תיקי עבירות חמורות רבים, לגביהם גם העיד בבתי המשפט, ובעקבות זאת אוזכר פעמים רבות בעיתוני התקופה, בין השאר באירועים הבאים:
* חקירתו ומשפטו של דב שילנסקי ב-1952
* רצח העבריין היפואי שכונה "סולימאן השחור" ב-1953
* "רצח בע"מ" - ארבעה מקרי שוד של קשישים עריריים שביקשו את חסדיה של פרוצה, נרצחו לאחר מכן וגופותיהם הועלמו ב-1953
* טבח כפר קאסם ב-1956
* רצח ישראל קסטנר ב-1957
* מרד כלא שטה ב-1958

## קישורים חיצוניים
* 
*  ()
*  (
* 
* 
* שמעון "סרפיקו" חסון, המשחזר - מעולם התיאטרון לעולם הפשע, באתר בית מורשת משטרת ישראל

## הערות שוליים

קטגוריה:שוטרים ישראלים
קטגוריה:משטרת ישראל: היסטוריה
קטגוריה:אישים הקבורים בבית העלמין הדרום
קטגוריה:דגמים
קטגוריה:ישראלים שנולדו ב-1896
קטגוריה:ישראלים שנפטרו ב-1976
תומאס צורן

**תומאס צורן** (בגרמנית: **Tomas Zorn**; נולד ב-16 בנובמבר 1986) הוא עסקן כדורגל ועורך דין גרמני. שימש כמנכ"ל מועדון ספרטק מוסקבה במשך שנה.
## קריירה
בזמן שלמד משפטים באוניברסיטה החופשית של ברלין, צורן השיג את רישיון סוכן השחקנים מידי DFB בגיל 22 והחל לעבוד כסוכן שחקנים במקביל ללימודיו.

משנת 2009 עד 2019, תומאס צורן ניהל וייצג מספר רב של שחקני כדורגל בינלאומיים ברחבי העולם.

ב-14 במאי 2019 מונה תומאס צורן לתפקיד המנהל הכללי במועדון ספרטק מוסקבה עבורו עבד כצייד כישרונות מאז 2017. באוקטובר 2019, יזם את הבאתו של דומניקו טדסקו משאלקה 04 למשרת המאמן בספרטק מוסקבה. בנובמבר 2019 הסכים צורן על שיתוף פעולה הדוק יותר בין ספרטק מוסקבה למועדון ארצגבירגה אווה.

## לקריאה נוספת
* 

## קישורים חיצוניים

* תומאס צורן באתר sports.ru 

## הערות שוליים

קטגוריה:עורכי דין גרמנים
קטגוריה:בוגרי האוניברסיטה החופשית של ברלין
קטגוריה:ספרטק מוסקבה (כדורגל)
קטגוריה:עסקני כדורגל גרמנים
קטגוריה:סוכני כדורגל
קטגוריה:מנכ"לים גרמנים
קטגוריה:גרמנים שנולדו ב-1986
Mama's Song

**Mama's Song** (בעברית: **השיר של אמא**) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום האולפן השלישי שלה, Play On. השיר יצא לאור ב-13 בספטמבר 2010, על ידי חברת התקליטים אריסטה נאשוויל, כסינגל הרביעי והאחרון מתוך האלבום.

השיר הגיע למקום השני במצעד שירי הקאנטרי.

## רקע וכתיבה
השיר נכתב על ידי קארי אנדרווד, קארה דיוגארדי, מרטי פרדריקסן ולוק ליירד והופק על ידי מארק ברייט. השיר הוא מעין בלדת קאנטרי, בה הדוברת (קארי אנדרווד) שרה לאמה ואומרת לה לעזוב אותה לנפשה ולא לדאוג לה כאשר היא יוצאת מהבית ומתחילה את חייה שלה ככלה, תוך שהיא מצאה חתן.

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-18 מיליון השמעות.

## הצלחה
השיר זכה להצלחה רבה, כאשר הגיע למקום השני במצעד שירי הקאנטרי ולמקום העשירי במצעד שירי הקאנטרי של קנדה. השיר קיבל מועמדות בטקס פרסי גראמי ה-54 שהתקיים בשנת 2011, בקטגוריית "הופעת הסולו קאנטרי הטובה ביותר", אך לא זכה בפרס.

בנוסף לכך, דורג השיר במקום ה-50 ברשימה השנתית של מצעד שירי הקאנטרי של בילבורד, שפורסמה בסוף שנת 2011.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2009
קטגוריה:סינגלים מ-2010
קטגוריה:שירי קארי אנדרווד
קטגוריה:שירים באנגלית
קטגוריה:שירים שנכתבו על ידי קארי אנדרווד
קטגוריה:שירים שהופקו על ידי מארק ברייט
קטגוריה:שירים על אמהות
קטגוריה:בלדות קאנטרי
קטגוריה:סינגלים בהוצאת אריסטה נאשוויל
There's a Place for Us

**There's a Place for Us** (בעברית: **יש לנו מקום**) הוא סינגל שהוקלט על ידי הזמרת-יוצרת האמריקאית קארי אנדרווד. השיר הוא שיר הנושא של הסרט "סיפורי נרניה: המסע בדורך השחר". השיר יצא לאור ב-16 בנובמבר 2010, כסינגל הראשון מתוך פסקול הסרט.

השיר הגיע למקום השביעי במצעד השירים מתחת להוט 100.

## רקע וכתיבה
השיר נכתב על ידי קארי אנדרווד, דייוויד הודג'ס והילרי לינדזי והופק על ידי מארק ברייט. במקור, יצא השיר חודש לפני צאת הפסקול The Chronicles of Narnia: The Voyage of the Dawn Treader, תוך שזה יצא על ידי חברת התקליטים סוני מאסטרוורקס, בסמוך לצאתו של הסרט.

אנדרווד נכללה בקרדיטים של כותבי השיר ולכן המועמדות שקיבל במהלך טקס פרסי גלובוס הזהב, הייתה תקפה גם אליה.
## הצלחה
השיר זכה להצלחה מתונה, כאשר הגיע למקום ה-11 במצעד שירי הקאנטרי הדיגיטליים ולמקום ה-64 במצעד שירי הקאנטרי הדיגיטליים של קנדה. השיר קיבל מועמדות בטקס פרסי גלובוס הזהב, בקטגוריית "השיר המקורי הטוב ביותר", אך לא זכה בפרס.

במצעד השירים מתחת להוט 100 זכה השיר להצלחה, כאשר הגיע למקום השביעי.

## מיקומי שיא

## קישורים חיצוניים

## הערות שוליים

קטגוריה:שירי קארי אנדרווד
קטגוריה:שירים באנגלית
קטגוריה:שירים שנכתבו על ידי דייוויד הודג'ס
קטגוריה:שירים שנכתבו על ידי הילרי לינדזי
קטגוריה:שירים שנכתבו על ידי קארי אנדרווד
קטגוריה:שירים שהופקו על ידי מארק ברייט
קטגוריה:שירים מסרטי קולנוע
קטגוריה:בלדות פופ
קטגוריה:בלדות קאנטרי
אוירונפה

**אוירונפה** (בהונגרית: **Újrónafő**) הוא כפר חקלאי במחוז גיור-מושון-שופרון, שבצפון-מערב הונגריה. הכפר חזר להיות עצמאי לאחר שהיה חלק מהעיר מושונסולנוק עד שנת 1949.

## קישורים חיצוניים

*  

## הערות שוליים

קטגוריה:הונגריה: ערים
וסטנדשטראסה 1

**וסטנדשטראסה 1** (בגרמנית: **Westendstraße 1**) הוא גורד שחקים בן 53 , המתנשא לגובה של 208 מטרים, ברובע  בפרנקפורט שבגרמניה. המבנה הושלם בשנת 1993, ויחד עם בניין סיטי-האוס  הסמוך מהווה את מטה . בשנת 1995 זכה בפרס "הבניין הטוב ביותר של השנה" של המכון האמריקאי לאדריכלים (AIA) בקטגוריית גורדי השחקים הרב-פונקציונליים. המגדל הוא גורד השחקים השלישי בגובהו בפרנקפורט וגם בגרמניה.

## עיצוב
### סקירה כללית
הבניין, שתוכנן על ידי  (KPF), דומה בסגנון למבנה ישן יותר של אותם אדריכלים, רנה-לבסק 1250  במונטריאול, בקוויבק שבקנדה. הבניין הוא מבנה הבנוי מבטון מזוין עם חזיתות מחוררות ולוחות שטוחים. גובה הקומות הוא לרוב 3.6 מטר, עם שטח רצפה של 950 מ"ר. החזית מורכבת מגרניט משובח וזהוב, ומקנה לה מראה לבן ובהיר מרחוק. הבניין תוכנן על ידי האדריכל ויליאם פדרסן. קרן הטבעת האופיינית בראש המגדל (הידועה בדרך כלל כ"כתר") מזכירה את פסל החירות, אך מיועדת גם כתזכורת להיסטוריה של פרנקפורט כעיר בה הוכתרו קיסרי גרמניה. הכתר פונה לכיוון החלק הישן של פרנקפורט שבו ההכתרה התקיימה בבית קתדרלת פרנקפורט. כתר הפלדה בעל 95 טון מחומם בחורף כדי למנוע היווצרות קרח, שעלול לסכן הולכי רגל או מכוניות ברחוב למטה. העיצוב למגדל משה אביב ("שער העיר") ברמת גן נוצר בהשראת הבניין.

### מאפיינים
מול הכניסה מוצב פסל של קלאס אולדנבורג וקוסיה ואן ברוגן, המכונה Inverted Collar and Tie.

## בתרבות הפופולרית
במשחק המחשב סים סיטי 4 יכול משתמש הבונה עיר וירטואלית להציב בה את מגדל וסטנדשטראסה 1 אשר מופיע בשם Khoury Art Foundation Building.

## גלריה

קובץ:Westendstrasse 1 from Maintower.JPG
קובץ:Kronenhochhaus.JPG
קובץ:Westendstraße 1, Frankfurt, West view 20170226 1.jpg
קובץ:Westend Tower 01.jpg
קובץ:Westendtower-4.jpg
קובץ:Kronenhochhaus Entrance.JPG|הכניסה עם הפסל Inverted Collar and Tie
קובץ:Frankfurt-tower2 hg.jpg
קובץ:Westendtower-2.jpg


## קישורים חיצוניים

* וסטנדשטראסה 1 באתר המועצה לבניינים גבוהים וסביבת מחיה עירונית (CTBUH)

## הערות שוליים

קטגוריה:פרנקפורט: מבנים
קטגוריה:גרמניה: גורדי שחקים
אייווה זאסימאוסקייטה

**אייווה זאסימאוסקייטה** (בליטאית: **Ieva Zasimauskaitė-Kiltinavičienė;** נולדה ב-2 ביולי 1993) היא זמרת ופזמונאית ליטאית, אשר ייצגה את מדינתה באירוויזיון 2018.

## ביוגרפיה
זאסימאוסקייטה נולדה וגדלה בקובנה, העיר השנייה בגודלה בליטא. הוריה של איווה הם רופאים. אביה מנגן בגיטרה. לאיווה יש אח גדול, אוגניוס (יליד 1989).

בשנת 2012 סיימה את לימודיה בגימנסיה באוניברסיטת ראסוס בקאונאס ויאטאס מגנוס בקלניצ'יי. בשנת 2015 סיימה תואר ראשון בניהול בתי מלון מבית הספר הבינלאומי למשפט ולעסקים (TTVAM) בבירת ליטא וילנה. בשנת 2014, אייוה גרה כשנה בברצלונה, ספרד, על מנת ללמוד באוניברסיטה מקומית במסגרת חילופי סטודנטים של האיחוד האירופי. באביב 2015 סיימה התמחות במלון בעיר הולדתה קובנה ובמשך זמן מה עבדה בחנות מתנות בעיר.

## קריירה
בגיל שבע נשלחה איווה לשיעורי פיתוח קול בבית הספר למוזיקה בקובנה, שם למדה שמונה שנים. בבית הספר למוזיקה איווה שרה בלהקה הילדים "Linksmasis do" וניגנה בפסנתר. במהלך תקופה זו היא גם השתתפה בתחרויות ופסטיבלים שונים. בשנת 2007 התמודדה בתחרות אירוויזיון הילדים 2007 כזמרת ליווי של לינה ג'וי. כשהייתה בת 16 הפכה לחברה במקהלת קובנה בפרויקט TV3 "Chorų karai". לאחר שהמקהלה זכתה בפרויקט טלוויזיה, הופיעה אווה במשך שלוש שנים יחד עם המקהלה ברחבי ליטא. לאחר מכן החלה לעבוד באופן אישי עם המלחין ומפיק המוזיקה טאוטקוס, מנהל להקת הבנים "NEO", באותה תקופה פגשה את בעלה לעתיד, שהיה חבר בלהקה.

בשנת 2012 איווה השתתפה בפרויקט *Lietuvos balsas* (" קול ליטא") בו היא שרה יחד עם דימה בילאן את הלהיט שלו "Never Let You Go", עמו סיים במקום השני באירוויזיון 2006. זמן קצר לאחר מכן, היא החלה את קריירת הסולו שלה והלחינה את השיר הראשון שלה "Pasiilgau" ("אני מתגעגע"). ברוב זמנה היא מופיעה בחתונות ואירועים אחרים דומים.

ב-12 במרץ 2018, אווה זכתה בגמר הבחירה הלאומית Eurovizijos Atranka" 2018", על מנת לייצג את ליטא באירוויזיון 2018. היריבה העיקרית של אווה, יורגיס ברוזגי (שסיימה במקום השני), הופיעה לימים בליסבון, בתחרות עצמה, כזמרת הליווי שלה.

היא ניסתה לייצג את מדינתה גם ב-2013, 2014, 2016, ו-2017 אך כשלה והצליחה רק ב-2018.

זאסימאוסקייטה הופיעה באירוויזיון 2018 בליסבון בחצי הגמר הראשון אשר נערך ב-8 במאי. היא סיימה במקום ה-9 מתוך 19 מדינות, והעפילה לגמר כשלזכותה 119 נקודות. אחרי הביצוע של אווה בחצי הגמר, אווה טיפסה בקרב סוכנויות ההימורים ביום הגמר את המקום השלישי, כל זאת לאחר שלפני חצי הגמר ניבאו לה את המקום ה-22, כלומר, ניבאו שהיא לא תעפיל כלל לגמר. הימורים אלו שגו, כאשר בגמר, שנערך ב-12 במאי, סיימה אווה במקום ה-12 מתוך 26 מדינות, כשלזכותה 181 נקודות.

## חיים אישיים
אווה נשואה למריוס קילטינביצ'יוס (יליד 1982), מאמן קבוצת כדורסל ליטאית וחבר לשעבר בלהקת הנערים NEO. מריוס עבד בעבר כמאמן מועדון הכדורסל ספרטק פרימוריה ולדיווסטוק.

אווה ומריוס החלו לצאת בשנת 2010 וביוני 2015 הם התחתנו בקתדרלה הקתולית של סנט מיכאל המלאך בקובנה, השניים מתגוררים בקובנה. בני הזוג התגרשו בשנת 2020.

מאז 2014 אווה ובעלה הם צמחונים, מתרגלים מדיטציה, מטופלים באיור ודה, חסידים של התנועה הבינלאומית למען תודעת קרישנה ונסעו כמה פעמים להודו.

אווה מספרת שלפני שעולה לבמה היא מתפללת להישאר עצמה במהלך ההופעה.

## קישורים חיצוניים

## הערות שוליים

קטגוריה:משתתפי אירוויזיון 2018
קטגוריה:נציגי ליטא באירוויזיון
קטגוריה:זמרות ליטאיות
קטגוריה:ילידות 1993
קטגוריה:ליטאים שנולדו ב-1993
Remind Me

**Remind Me** (בעברית: **תזכיר לי**) הוא סינגל שהוקלט על ידי המוזיקאי בראד פייזלי, ביחד עם הזמרת-יוצרת האמריקאית קארי אנדרווד, מתוך אלבום האולפן השמיני שלו, This Is Country Music. השיר יצא לאור ב-23 במאי 2011, על ידי חברת התקליטים אריסטה נאשוויל, כסינגל השלישי מתוך האלבום.

השיר הגיע למקום הראשון במצעד שירי הקאנטרי.

## רקע וכתיבה
השיר נכתב על ידי בראד פייזלי, כריס דיבואה וקלי לאבלייס והופק על ידי פרנק רוג'רס. Taste of Country כינו את השיר כ-"שיר הטוב ביותר שיצא בשנת 2011". מבקרי המוזיקה השונים הפנו כלפי השיר ביקורות חיוביות, תוך שציינו לשבח את שיתוף הפעולה בין פייזלי ואנדרווד.

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-42 מיליון השמעות.

## הצלחה
השיר זכה להצלחה רבה, כאשר הגיע למקום הראשון במצעד שירי הקאנטרי ולמקום הראשון במצעד שירי הקאנטרי של קנדה. בטקס פרסי הקאנטרי האמריקאי הצליח השיר לזכות בקטגוריית "שיתוף הפעולה בווידאו קליפ הטוב ביותר של השנה". השיר זכה בפרס ה-ASCAP.

בנוסף לכך, דורג השיר במקום ה-26 ברשימה השנתית של מצעד שירי הקאנטרי של בילבורד, שפורסמה בסוף שנת 2011.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קארי אנדרווד
קטגוריה:שירים באנגלית
קטגוריה:בלדות קאנטרי
קטגוריה:סינגלים בהוצאת אריסטה נאשוויל
אורי כהן (סופר)

**אורי כהן** (נולד ב-1 במאי 1948) הוא סופר. נפצע קשה ואיבד את מאור עיניו בקרבות מלחמת ההתשה. שימש במשך כ-33 שנים מנהל הספרייה המרכזית לעיוורים ולבעלי לקויות קריאה.

## ביוגרפיה
נולד בנס ציונה להורים שעלו מתימן. יש לו שישה אחים ואחיות. הוא בוגר המחזור הראשון של הגימנסיה בעיר.

שירת בצה"ל בשנים 1966–1969 בנח"ל מוצנח. לאחר מלחמת ששת הימים נשלח לקורס קצינים. שימש מפקד מחלקה בגדוד, כשעיקר פעילותו בבקעת הירדן בתקופת המרדפים ובתעלת סואץ.

בתום השירות הצבאי התגייס לשב"כ ושימש מאבטח באל על. ביולי 1970, בעת שירות מילואים כמפקד במוצב החולש על גשר פירדאן שעל גדת תעלת סואץ, נפגע בהפגזה ואיבד את ראייתו.

אורי כהן בוגר החוגים למדעי המדינה, לתרבות יפן וללימודים כלליים באוניברסיטת תל אביב.

עם תום לימודיו בשנת 1975 השלים קורס למִנהל רפואי באוניברסיטת בר-אילן ושימש במשך שנתיים רכז מקצועות פרא רפואיים במשרד הבריאות בירושלים.

כהן היה חלק מנבחרת כדורשער הישראלית לגברים שייצגה את ישראל במשחקים הפאראלימפיים בשנים 1980 ו-1988.

בין השנים 1977–2010 שימש מנהל הספרייה לעיוורים ולכבדי ראייה בישראל. בתקופת ניהולו שולבה טכנולוגיית מחשוב מתקדמת בהפקת ספרי הברייל והספרים המוקלטים. גם הפצת הספרים ברחבי הארץ התייעלה, ועברה לשירות דואר שליחים. בתקופת ניהולו גדל מספר הקוראים מ-500 ל-10,000.

בנוסף להרחבת הבניין הראשי בנתניה, הוא יזם והקים את הספרייה בתל אביב, שכוללת מחלקת השאלה, חדרי עיון ואולפני הקלטה משוכללים. בעקבות מאבקיו, שקיבלו הד נרחב בציבור ובתקשורת, ובתמיכתם של 82 חברי כנסת, היה תקציב הספרייה, שהתבסס עד אז על תרומות מזדמנות, לחלק מתקציב המדינה.

בשנת 2019 הוענק לו "אות המופת השיקומי" ממשרד הביטחון.

אורי כהן נשוי לנגה שלם ולהם שלושה ילדים. מתגוררים בתל אביב.

## פרסומים
אורי כהן הוציא לאור שלושה ספרים:
* **עיוור**, הוצאת פרדס, 2016
* **ננה**, הוצאת פרדס, 2019
* **ליצן כיפורים**, הוצאת פרדס, 2022

## קישורים חיצוניים

* פירוט השתתפותו בתחרויות המשחקים הפאראלימפיים באתר הרשמי של IPC 
* 

## הערות שוליים

קטגוריה:בוגרי אוניברסיטת תל אביב
קטגוריה:חיילי צה"ל במלחמת ההתשה
קטגוריה:מנהלי ספריות בישראל
קטגוריה:נכי צה"ל
קטגוריה:סופרים ישראלים
קטגוריה:עיוורים ישראלים
קטגוריה:שחקני כדורשער ישראלים
קטגוריה:שחקני כדורשער פאראלימפיים ישראלים
קטגוריה:ספורטאים ישראלים במשחקים הפאראלימפיים ארנהם (1980)
קטגוריה:שחקני כדורשער במשחקים הפאראלימפיים ארנהם (1980)
קטגוריה:ספורטאים ישראלים במשחקים הפאראלימפיים סיאול (1988)
קטגוריה:שחקני כדורשער במשחקים הפאראלימפיים סיאול (1988)
קטגוריה:ספורטאים נכי צה"ל
קטגוריה:ישראלים שנולדו ב-1948
Good Girl (שיר)

**Good Girl** (בעברית: **ילדה טובה**) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום האולפן הרביעי שלה, Blown Away. השיר יצא לאור ב-23 בפברואר 2012, על ידי חברת התקליטים אריסטה נאשוויל, כסינגל הראשון והפותח מתוך האלבום.

השיר הגיע למקום הראשון במצעד שירי הקאנטרי.

## רקע וכתיבה
השיר נכתב על ידי קארי אנדרווד, כריס דספטנו ואשלי גורלי והופק על ידי מארק ברייט. גורלי עבדה בעבר עם אנדרווד בסינגלים שלה "Don't Forget to Remember Me", ו-"All-American Girl". ב-25 בינואר 2012, אנדרווד הודיעה באתר האינטרנט הרשמי שלה כי הסינגל החדש שלה עתיד לצאת בפברואר באותה השנה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-52 מיליון השמעות.

## הצלחה
השיר זכה להצלחה רבה, כאשר הגיע למקום הראשון במצעד שירי הקאנטרי ולמקום הראשון במצעד שירי הקאנטרי של קנדה. השיר קיבל שתי מועמדויות בטקס פרסי ה-CMT, תוך שזכה באחת מהן בקטגוריית "הווידאו קליפ של השנה". השיר קיבל מועמדות גם בטקס פרסי מוזיקת העולם.

בנוסף לכך, דורג השיר במקום ה-27 ברשימה השנתית של מצעד שירי הקאנטרי של בילבורד, שפורסמה בסוף שנת 2012.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי קארי אנדרווד
קטגוריה:שירים באנגלית
קטגוריה:שירים שנכתבו על ידי קארי אנדרווד
קטגוריה:שירים שהופקו על ידי מארק ברייט
קטגוריה:סינגלים בהוצאת אריסטה נאשוויל
Blown Away (שיר)

**Blown Away** (בעברית: **לְהַשִׁיב** או **לָפַחַת**) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום האולפן הרביעי שלה, Blown Away. השיר יצא לאור ב-9 ביולי 2012, על ידי חברת התקליטים אריסטה נאשוויל, כסינגל השני מתוך האלבום.

השיר הגיע למקום השני במצעד שירי הקאנטרי.

## רקע וכתיבה
השיר נכתב על ידי קארי אנדרווד, כריס דספטנו ואשלי גורלי והופק על ידי מארק ברייט. בטקס פרסי גראמי שהתקיים בשנת 2013, קיבל השיר שתי מועמדויות: "שיר הקאנטרי הטוב ביותר" ו-"הופעת הסולו קאנטרי הטובה ביותר". השיר זכה בשתי הקטגוריות וזיכה את אנדרווד בשני פרסי גראמי נוספים.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-86 מיליון השמעות.

## הצלחה
השיר זכה להצלחה רבה, כאשר הגיע למקום השני במצעד שירי הקאנטרי ולמקום הראשון במצעד שירי הקאנטרי של קנדה. איגוד תעשיית ההקלטות האמריקאי העניק לשיר את תואר הפלטינה המרובעת, על מכירות של למעלה מארבעה מיליון עותקים במדינה, מה שהופך אותו לאחד משירי הקאנטרי הנמכרים ביותר בכל הזמנים.

בנוסף לכך, דורג השיר במקום ה-32 ברשימה השנתית של מצעד שירי הקאנטרי של בילבורד, שפורסמה בסוף שנת 2012.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קארי אנדרווד
קטגוריה:שירים באנגלית
קטגוריה:שירים שנכתבו על ידי ג'וש קיר
קטגוריה:שירים שהופקו על ידי מארק ברייט
קטגוריה:שירים על אוקלהומה
קטגוריה:שירים על התעללות בילדים
קטגוריה:שירים על ילדים
קטגוריה:שירים על מזג אוויר
קטגוריה:סינגלים בהוצאת אריסטה נאשוויל
See You Again (שיר של קארי אנדרווד)

**See You Again** (בעברית: **נתראה שוב**) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום האולפן הרביעי שלה, Blown Away. השיר יצא לאור ב-9 ביולי 2012, על ידי חברת התקליטים אריסטה נאשוויל, כסינגל השני מתוך האלבום.

השיר הגיע למקום השני במצעד שירי הקאנטרי.

## רקע וכתיבה
השיר נכתב על ידי קארי אנדרווד, הילרי לינדזי ודייוויד הודג'ס והופק על ידי מארק ברייט. בטקס פרסי מוזיקת העולם שהתקיים בשנת 2013, קיבל השיר שתי מועמדויות: "שיר העולם הטוב ביותר" ו-"הווידאו קליפ הטוב ביותר". השיר לא הצליח לזכות באף אחת מתוך המועמדויות.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-30 מיליון השמעות.

## הצלחה
השיר זכה להצלחה נאה, כאשר הגיע למקום השביעי במצעד שירי הקאנטרי ולמקום השני במצעד שירי הקאנטרי של קנדה. איגוד תעשיית ההקלטות האמריקאי העניק לשיר את תואר הפלטינה, על מכירות של למעלה ממיליון עותקים במדינה, מה שהופך אותו לאחד משירי הקאנטרי הנמכרים ביותר במדינה באותה השנה בה יצא.

בנוסף לכך, דורג השיר במקום ה-26 ברשימה השנתית של מצעד שירי הקאנטרי של בילבורד, שפורסמה בסוף שנת 2013.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2012
קטגוריה:סינגלים מ-2013
קטגוריה:שירי קארי אנדרווד
קטגוריה:שירים באנגלית
קטגוריה:שירים שנכתבו על ידי דייוויד הודג'ס
קטגוריה:שירים שנכתבו על ידי הילרי לינדזי
קטגוריה:שירים שנכתבו על ידי קארי אנדרווד
קטגוריה:שירים שהופקו על ידי מארק ברייט
קטגוריה:בלדות קאנטרי
קטגוריה:סינגלים בהוצאת אריסטה נאשוויל
עקורים (סדרת טלוויזיה)

**עקורים** (באנגלית: **Stateless**) היא סדרת דרמה אוסטרלית, שהושקה בתאגיד השידור האוסטרלי (ABC) ב-1 במרץ 2020. ב-8 ביולי 2020 הפכה הסדרה לזמינה בנטפליקס העולמית, בין היתר בישראל.

הסדרה שואבת השראה בחלקה מהסיפור האמיתי של קורנליה ראו, תושבת קבע אוסטרלית שנעצרה שלא כדין במסגרת תוכנית המעצר המנדטורית של ממשלת אוסטרליה.

## עלילה
הסדרה מתרכזת בארבעה זרים במרכז מעצר להגירה "ברטון" במדבר האוסטרלי: דיילת חברת תעופה הנמלטת מפולחן ברברי, פליט אפגני שנמלט מרדיפות במדינתו, אב אוסטרלי צעיר שנמלט מעבודה חסרת משמעות ובירוקרט שנקלע לשערורייה לאומית. כאשר חייהם מצטלבים הם נדחפים לסף השפיות, ובכל זאת נוצרים קשרים רגשיים בלתי סבירים ועמוקים ביניהם.

## שחקנים ודמויות
* איבון סטרהובסקי בתפקיד סופי ורנר, דיילת אוויר שברחה ממשפחתה השתלטנית שכפתה עליה טיפול פסיכיאטרי.
* אשר קאדי בתפקיד קלייר קוביץ, מנ"כלית משרד ההגירה החדשה, שמטפלת בין היתר בבקשות אגרות השהייה של הפליטים.
* פייסל בזי בתפקיד אמיר, פליט אפגני שנמלט עם משפחתו לפקיסטן שם שהו כמה שנים עד שהצליח להבריח את אשתו ושתי ילדותיו לאוסטרליה, עד שהוא מצליח להגיע ומחפש אותם לאחר שהתפצלו.
* ג'יי קורטני בתפקיד קאם "קמרון" סנפורד, מאבטח במתקן המעצר "ברטון".
* דארן גילשנן בתפקיד בריאן אשוורת', המנהל של מתקן המעצר "ברטון".
* רייצ'ל האוס בתפקיד הרייט, מאבטחת בכירה וקשוחה במתקן המעצר "ברטון".
* קלרנס ראיין בתפקיד סולי, מאבטח במתקן המעצר "ברטון".
* רוז ריילי בתפקיד שארי, מאבטחת במתקן המעצר "ברטון".
* מרתה דוסלדורפ בתפקיד מרגו ורנר, אחותה של סופי.
*דומיניק וסט בתפקיד גורדון מאסטרס, בעלה של פט. מנהל קבוצה להגשמה עצמית בה סופי לוקחת חלק.
* קייט בלאנשט בתפקיד פט מאסטרס, אשתו של גורדון.
* סוראיה היידרי בתפקיד מינה, בתו הבכורה של אמיר.
* קייט בוקס בתפקיד ג'ניס, אחותו של קאם. פעילה חברתית למען זכויות הפליטים ועוזרת להם בבריחה מהמתקן.
* קלוד ג'בור בתפקיד פריד, פליט שנמצא במתקן המעצר "ברטון", וחברו של עמיר עוד מימיו בפקיסטן.
* הלנה סויירס בתפקיד רוזנה, פליטה כורדית שנמצאת במתקן המעצר "ברטון" ארבע שנים, ואחת ממתכננות הבריחה.

## הפצה
הסדרה שודרה בבכורה עולמית בפסטיבל הסרטים הבינלאומי ה-70 בברלין. ערוץ הטלוויזיה האוסטרלי ABC העלה לראשונה את הסדרה באוסטרליה במרץ 2020, כאשר נטפליקס הפיצה את הסדרה ברחבי העולם בשירותיה החל מיולי 2020.

## קישורים חיצוניים

* 
* 

## הערות שוליים

קטגוריה:סדרות טלוויזיה אוסטרליות
קטגוריה:סדרות דרמה אוסטרליות
קטגוריה:הגירה בלתי חוקית
חוף הילרי

**חוף הילרי** (באנגלית: **Hillary Coast**) הוא אזור חוף בשטח חסות רוס, שבאנטארקטיקה.

אזור זה מצוי לגדתו של מדף הקרח רוס, בין מצוק מינה וכף סלבורן.

## היסטוריה
### גילוי ומיפוי חוף הילרי

החוף נחקר לראשונה על ידי המחלקה הניו זילנדית של המשלחת הטראנס-אנטארקטית של חבר העמים הבריטי אשר חקרה את האזור בין השנים 1956–1958 בפיקודו של סר אדמונד הילרי.

משלחות סקר ניו זילנדיות נוספות ערכו סקרים מפורטים שמיפו חלקים מחוף זה וגילו מעברים במעלה קרחון סקלטון וקרחון דרווין אל רמת הקוטב.

### מקור השם

שמו של החוף ניתן לו בשנית 1961 על ידי ועדת השמות האנטארקטית של ניו זילנד.

החוף נקרא על שמו של סר אדמונד הילרי.

## קישורים חיצוניים
* חוף הילרי באתר הסקר הגאולוגי של ארצות הברית
* חוף הילרי באתר הגאזט האנטארקטי של ממשלת ניו זילנד
* חוף הילרי באתר הגאזט האנטארקטי של ממשלת אוסטרליה
* חוף הילרי באתר הגאזט האנטארקטי המשווה SCAR של ממשלת אוסטרליה
* מזג אוויר נוכחי עדכני בחוף הילרי
** תחזית מזג אוויר ארוכת טווח עבור חוף הילרי

## הערות שוליים

*
הילרי
כף לנקסטר (חוף הילרי)

**כף לנקסטר** (באנגלית: **Cape Lankester**) היא לשון יבשה בחוף הילרי, בשטח חסות רוס שבאנטארקטיקה.

לשון היבשה גבוהה, מעוגלת, ומכוסה שלג.

לשון היבשה מהווה את הקצה הדרומי של פתחו של מפרצון מולוק.

לשון היבשה נמצאת לגדתו המערבית של מדף הקרח רוס.

## היסטוריה
### גילוי לשון היבשה

לשון היבשה התגלתה על ידי המשלחת הבריטית האנטארקטית (משלחת דיסקברי), אשר חקרה את אנטארקטיקה בין השנים 1901–1904.

### מקור השם

לשון היבשה נקראת על שמו של סר אדווין ריי לנקסטר (Edwin Ray Lankester), מנהל המוזיאון להיסטוריה של הטבע שבלונדון (שבאותה עת היה חלק מהמוזיאון הבריטי), בין השנים 1898–1907, והמייסד של האגודה הביולוגית הימית, בשנת 1884.

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=XS0ibKr4FU0C&pg=RA2-PA251&lpg=RA2-PA251&dq=%22Cape+Lankester%22&source=bl&ots=6TUiIyJe7J&sig=ACfU3U2wMNJZt4TtAGnb5_fOcxGxQ4cauA&hl=en&sa=X&ved=2ahUKEwi04smJqsDqAhU0IcUKHSslAL0Q6AEwCHoECAgQAQ#v=onepage&q=%22Cape%20Lankester%22&f=false Sailing Directions for Antarctica: Includes Islands South of Latitude 60°]**, P 251

## קישורים חיצוניים
* כף לנקסטר באתר הסקר הגאולוגי של ארצות הברית
* כף לנקסטר באתר הגאזט האנטארקטי של ממשלת ניו זילנד
* כף לנקסטר באתר הגאזט האנטארקטי המשווה SCAR של ממשלת אוסטרליה

## הערות שוליים

הילרי
לנקסטר
סרגיי גולובקין

**סרגיי אלכסנדרוביץ' גולובקין** (ברוסית: **Сергей Александрович Головкин**; 26 בנובמבר 1959 – 2 באוגוסט 1996) היה רוצח סדרתי ופדופיל סובייטי-רוסי, קורבנותיו, על פי חומרי בית המשפט, היו 11 נערים בין 1986 ל-1992. כל מקרי הרצח, למעט הראשון, בוצעו בשטח נפת אודינצובו  במחוז מוסקבה. לפני שנתפס הוא קיבל פרסום אנונימי נרחב תחת הכינוי "פישר". גולובקין ביצע את מרבית הפשעים במרתף המוסך האישי שלו, שם באופן אכזרי ביותר עינה, אנס, הרג את קורבנותיו וביתר את גופותיהם. גזר הדין שנקבע הוא עונש מוות וגולובקין הוצא להורג בשנת 1996. הוא היה האדם האחרון שמערכת המשפט של הפדרציה הרוסית הוציאה להורג.

## תחילת סדרת מעשי רצח 1986
הרצח הראשון בוצע באפריל 1986. לאחר שעזב את הרכבת בתחנת קטואר מכיוון סביולובסקי, הוא נכנס ליער, שם פגש את אנדריי פבלוב בן ה-15, ואז, באיומי סכין, גרר אותו ליער, אנס, חנק והתעלל בגופתו.

הרצח השני הוא יולי 1986. לאחר שגנב במחנה החלוצים זבזדני (כפר אוגריומובו, מחוז אודינצובו) אנדריי גוליאייב בן ה-12, גולובקין, באיומי סכין, קשר אותו, הכניס אותו ליער, אנס אותו, ואז חנק אותו ואז העביר עם הגופה מניפולציות שונות (הוא כרת את אברי המין, ראש, חתך את חלל הבטן, הסיר את האיברים הפנימיים).

ארבעה ימים לאחר רצח גולייאב במחוז אודינצובו, נמצאה גופתו של נער בן 16. על גופתו ספרו 35 פצעי דקירה. הגופה בותרה. בהמשך הודה גולובקין שלא אשם במעשה, והוא לא הופיע בבית המשפט.

## פישר
במהלך החקירה באחת מהחקירות, סיפר חברו של אחד הקורבנות כיצד פגש אדם שהציג את עצמו פישר והיה בידו הימנית קעקוע בצורת פגיון המשולב בנחש וכיתוב "פישר". עם הזמן התברר שמדובר בפנטזיה של נער, אך החקירה פיתחה רמז מזויף במשך זמן רב, והכינוי "פישר" ניתנה לרוצח סדרתי, ששמועות עליו החלו להתפשט במהירות במוסקבה ובמחוז מוסקבה. פרסום רחב אילץ את גולובקין להפסיק את ההרג למשך זמן מה.

בהמשך, גולובקין עצמו הציג את עצמו בפני הקורבנות כפישר.

## עובדות מעניינות
* המוסך של גולובקין היה 500 מטרים מדאצ'ה של נשיא רוסיה הראשון בוריס ילצין. נכון לעכשיו המוסך והמרתף נהרסו, ולמקום אנשים מביאים פרחים לזכר הקורבנות.
* חברו לכיתה של גולובקין היה ארמן גריגוריאן, מנהיג להקת הרוק הסובייטית והרוסית "קרמטוריי" (Крематорий). גריגוריאן, כמו שאר חברי כיתתו של גולובקין, נקרא למשרד התובע לאחר לכידתו של הרוצח.
* על הצלחות בפיתוח גידול סוסים, זכה גולובקין ב-11 בדצמבר 1989 במדליית הכסף של תערוכת הישגי המשק העממי.
* באופן אירוני, גולובקין קיבל הודעה על סירוב החנינה ביום הולדתו.
* ב-2023 יצא סדרת טלוויזיה "פישר" . העלילה מבוססת על אירועים אמיתיים.
* הערך "סרגיי גולובקין" הגיעה למקום ה-8 בדירוג צפיות בוויקיפדיה בשפה הרוסית לשנת 2025.

## ראו גם
* המרטש מאטלנטה
* המפלצת מפירנצה

## קישורים חיצוניים
* 

## הערות שוליים

קטגוריה:רוצחים סדרתיים רוסים
קטגוריה:להט"בים רוסים
קטגוריה:אישים שהוצאו להורג ברוסיה וברית המועצות
קטגוריה:אנשים עם הפרעת אישיות סכיזואידית
קטגוריה:אנשים עם הפרעת אישיות אנטיסוציאלית
קטגוריה:רוסים שנולדו ב-1959
קטגוריה:רוסים שנפטרו ב-1996
קטגוריה:סובייטים שנפטרו ב-1996
כף לנקסטר (האי אנוור)

**כף לנקסטר** (באנגלית: **Cape Lancaster**) היא לשון יבשה בקצה הדרומי של האי אונוור, בארכיפלג פאלמר, שבאנטארקטיקה.

## היסטוריה
### גילוי לשון היבשה

לשון היבשה התגלתה על ידי אדוארד דאלמן, אשר חקר את האזור בעונת המחקר (הקיץ האנטארקטי) 1873–1874.

הלשון נחקרה על ידי המשלחת האנטארקטית הבלגית בשנת 1898 בראשותו של אדריאן דה ז'רלאש.

לשון היבשה נסקרה על ידי סקר שטחי חסות איי פוקלנד, בשנת 1944.

### מקור השם

שמו של האי ניתן לו בשנת 1898, על ידי ז'רלאש.

ז'ארלש קרא לאי על שם אלברט לנקסטר (Albert Lancaster), מנהל השירות המטאורולוגי של מצפה הכוכבים המלכותי של בלגיה, אשר תמך במשלחתו של ז'רלאש.

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=gooNAQAAIAAJ&pg=PA126-IA9&lpg=PA126-IA9&dq=%22Cape+Lancaster%22&source=bl&ots=h7vrAZdkZW&sig=ACfU3U3QYoYh3O9JFahuFvZi9s2jQRP6nA&hl=en&sa=X&ved=2ahUKEwja1a7dp8DqAhVIqaQKHe7GAJUQ6AEwA3oECAUQAQ#v=onepage&q=%22Cape%20Lancaster%22&f=false Sailing Directions for Antarctica: Including the Off-lying Islands South of Latitude 60°]**, P 129

• Defense Mapping Agency 1992, **[https://books.google.co.il/books?id=sgSnbMOD_VsC&pg=PA346&lpg=PA346&dq=%22Cape+Lancaster%22&source=bl&ots=qbXGtnNeta&sig=ACfU3U2o6uaWpX0fWi8bOwYmaEl06G9o9g&hl=en&sa=X&ved=2ahUKEwja1a7dp8DqAhVIqaQKHe7GAJUQ6AEwBXoECAsQAQ#v=onepage&q=%22Cape%20Lancaster%22&f=false Sailing Directions (planning Guide) and (enroute) for Antarctica]**, P 346

## קישורים חיצוניים
* כף לנקסטר באתר הסקר הגאולוגי של ארצות הברית
* כף לנקסטר באתר הגאזט האנטארקטי של ממשלת אוסטרליה
* כף לנקסטר באתר הגאזט האנטארקטי המשווה SCAR של ממשלת אוסטרליה

## הערות שוליים

לנקסטר
לנקסטר
ג'ון וייט אלכסנדר

**ג'ון וייט אלכסנדר** (באנגלית: **John White Alexander**; 7 באוקטובר 1856 – 31 במאי 1915) היה צייר דיוקנאות, וצייר ומאייר דקורטיבי אמריקאי.

## ראשית חייו
אלכסנדר נולד באלג'ני, פנסילבניה, בהווה חלק מפיטסבורג, פנסילבניה. הוא התייתם בינקותו, וגודל על ידי סבו וסבתו, ובגיל 12 הפך לנער טלגרף בפיטסבורג. אדוארד ג'יי אלן הפך לפטרונו המוקדם של ג'ון אלכסנדר, ואימץ את אלכסנדר היתום בזמן שעבד ב"פסיפיק ואטלנטיק טלגרף ושות" כאיש צעיר. אלן הביא את אלכסנדר לביתו באדג'יל שם צייר אלכסנדר את בני המשפחה השונים של משפחת אלן, כולל קולונל אלן. הכישרון שלו לציור משך את תשומת ליבו של אחד המעסיקים שלו, שעזר לו לפתח אותם.

## השכלה
ממוזער|ג'ון וייט אלכסנדר, פרחי בר, 1912|טקסט=
הוא עבר לעיר ניו יורק בגיל שמונה עשרה ועבד במשרד העיתון Harper's Weekly, שם היה מאייר וקריקטוריסט פוליטי באותה תקופה בה עבדו שם מאיירים מפורסמים אחרים. לאחר חניכות של שלוש שנים, נסע למינכן להכשרה הרשמית הראשונה שלו. בגלל המחסור בכספים, הוא עבר אל הכפר פוללינג, בבוואריה, ועבד עם פרנק דובנק. הם נסעו לוונציה, שם הודרך על ידי ג'יימס אבוט מקניל ויסלר, והמשיך את לימודיו בפירנצה, הולנד ופריז.

בשנת 1881 הוא חזר לניו יורק והשיג במהירות עבודת ציור דיוקנאות, כמו של אוליבר וונדל הולמס, ג'ון בורוז, הנרי ג' מרקנד, והנשיא מקוש מאוניברסיטת פרינסטון.

## משפחה
אלכסנדר היה נשוי לאליזבת אלכסנדר, אותה הכיר עקב שם המשפחה המשותף שלהם. אליזבת הייתה בתו של ג'יימס וודל אלכסנדר, נשיא האגודה לביטוח חיים הוגן. נולד להם ילד אחד, המתמטיקאי ג'יימס וודל אלכסנדר השני.

## יצירתו
רבים מציוריו נמצאים במוזיאונים ובמקומות ציבוריים בארצות הברית ובאירופה, כולל מוזיאון המטרופוליטן, מוזיאון האמנות בברוקלין, מוזיאון האמנות של מחוז לוס אנג'לס, המוזיאון לאמנויות יפות, בוסטון, מכון באטלר, ובספריית הקונגרס בוושינגטון הבירה.

בנוסף, באולם הכניסה למוזיאון האמנות במכון קרנגי בפיטסבורג, סדרת ציורי הקיר של אלכסנדר שכותרתה "אפוטאוזה מפיטסבורג" (1905–1907) מכסה את קירות שלוש הקומות.

## הערכה
ממוזער|ג'ון וייט אלכסנדר, תרגיל בשחור וירוק, 1906|טקסט=
התערוכה הראשונה שלו בסלון פריז בשנת 1893 זכתה להצלחה. בשנת 1889 הוא צייר עבור הגברת ג'רמיה מילבנק דיוקנאות מוערכים של וולט וויטמן ואחד של בעלה, ג'רמיה מילבנק. בשנת 1901 הוא נבחר לחבר לגיון הכבוד, ובשנת 1902 הוא היה חבר באקדמיה הלאומית לעיצוב, שם שימש כנשיא בשנים 1909–1915.

הוא היה חבר באקדמיה האמריקאית לאמנויות, ונשיא האגודה הלאומית לציירי קיר.

בין מדליות הזהב שקיבל היו גם מדליות בתערוכת פריז (1900) והיריד העולמי בסנט לואיס (1904).

ג'ון וייט אלכסנדר נפטר בניו יורק ב־31 במאי 1915.

## קישורים חיצוניים

* 

## הערות שוליים

קטגוריה:אמריקאים ילידי פנסילבניה
קטגוריה:ערכים שבהם תבנית בריטניקה אינה מתאימה
קטגוריה:ציירים אמריקאים
קטגוריה:פיטסבורג: אישים
קטגוריה:אמריקאים שנולדו ב-1856
קטגוריה:אמריקאים שנפטרו ב-1915
איוסה פרס

**איוסה פרס גוטיירס** (בספרדית: **Ayoze Pérez Gutiérrez**; נולד ב-29 ביולי 1993) הוא כדורגלן ספרדי המשחק בעמדות הקשר ההתקפי והחלוץ בקבוצת ויאריאל מהלה ליגה ובנבחרת ספרד.

## קריירה

### ההתחלה
פרס נולד בעיר סנטה קרוז דה טנריפה, בירת האי הספרדי טנריפה. הוא שיחק בתור נער באקדמיה של הקבוצה המקומית, טנריפה. פרס התחיל לשחק בגיל 18 בקבוצת המילואים של טנריפה בליגה הרביעית בספרד, בעונת 2012/2013 הוא החל לשחק במקביל גם בקבוצה הבוגרת של המועדון, בליגה השנייה בספרד. בעונת 2013/2014 פרס כבש 16 שערי ליגה במדי טנריפה ונכלל בנבחרת העונה של ליגת המשנה בספרד.

### מעבר לאנגליה
ב-6 ביוני 2014 פרז חתם בניוקאסל יונייטד מהפרמייר ליג תמורת 3 מיליון אירו. פרס כבש את שערו הראשון בקבוצה בניצחון 1–2 על טוטנהאם הוטספר במסגרת הפרמייר ליג, פרס גם כבש שני שערים בשני המשחקים לאחר מכן. פרס סיים את העונה עם שבעה שערי פרמייר ליג כאשר ניוקאסל בעונה לא טובה מבחינתה הצליחה לשרוד בליגה במחזורי הסיום. בעונת 2015/2016 פרס כבש שישה שערים אבל ניוקאסל ירדה לצ'מפיונשיפ בסיום העונה. תחת המאמן הספרדי, רפא בניטז, ניוקאסל זכתה באליפות הצ'מפיונשיפ וחזרה לפרמייר ליג אחרי שנה, פרס כבש שבעה שערים באותה עונה. עונת 2018/2019 הייתה עונת השיא של פרס שכבש 12 שערי פרמייר ליג.

ב-4 ביולי 2019 פרס חתם בלסטר סיטי על חוזה לארבע שנים, לסטר סיטי שילמה 30 מיליון ליש"ט לניוקאסל יונייטד. ב-25 באוקטובר 2019 פרס כבש לראשונה במדי לסטר סיטי, באותו משחק הוא כבש שלושה שערים כאשר לסטר סיטי ניצחה 9–0 את סאותהמפטון ניצחון זה היווה ניצחון החוץ הגבוה ביותר בהיסטוריה של הפרמייר ליג.

### ריאל בטיס
ב-31 בינואר 2023 חזר לאחר שמונה וחצי שנים לספרד והושאל לריאל בטיס עד לסוף עונת 2022/2023 וסיים את שארית העונה עם 3 שערים ב-19 הופעות בליגה אליהן הוסיף שער בשתי הופעות בליגה האירופית. ב-6 ביולי 2023 חתם באופן קבוע בריאל בטיס לארבע שנים. ואת העונה המלאה הראשונה שלו בבטיס  הוא סיים עם 11 שערים ב-38 הופעות בכל המסגרות מתוכם 9 שערים בליגה.

### ויאריאל
ב-13 באוגוסט 2024 חתם פרס לארבע שנים בויאריאל לארבע שנים.

## קריירה בינלאומית
במאי 2024 זומן פרס על ידי המאמן לואיס דה לה פואנטה לסגל המורחב של נבחרת ספרד לקראת משחקי יורו 2024. ב-5 ביוני 2024 ערך את הופעת הבכורה שלו בנבחרת בניצחון 5–0 על אנדורה במשחק הכנה ליורו ואף כבש את שער הבכורה שלו בנבחרת במשחק זה.

## תארים
;ניוקאסל יונייטד
* צ'מפיונשיפ: 2016/17

;לסטר סיטי
* הגביע האנגלי: 2020/21
* מגן הקהילה: 2021

;ספרד
* אליפות אירופה: 2024
;אישיים 
* שחקן החודש בליגה הספרדית השנייה בכדורגל: מרץ 2014, אפריל 2014
* פריצת השנה בליגה הספרדית השנייה בכדורגל: 2013/14
* הקשר ההתקפי המצטיין בליגה הספרדית השנייה בכדורגל: 2013/14
* נבחרת העונה בליגה הספרדית השנייה בכדורגל: 2013/14

## קישורים חיצוניים

## הערות שוליים

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:סנטה קרוס דה טנריפה: כדורגלנים
קטגוריה:כדורגלני טנריפה
קטגוריה:כדורגלני ניוקאסל יונייטד
קטגוריה:כדורגלני לסטר סיטי
קטגוריה:כדורגלני ריאל בטיס
קטגוריה:כדורגלני ויאריאל
קטגוריה:כדורגלני יורו 2024
קטגוריה:ספורטאים ספרדים באנגליה
קטגוריה:ספרדים שנולדו ב-1993
זאפיר

**זאפיר **(באנגלית: **Zapier**) היא חברת תוכנה המפתחת פלטפורמת אינטגרציה המאפשרת לחבר מגוון רחב של יישומים ושירותי ענן ללא צורך בפיתוח קוד..

החברה ממוקמת בסאניווייל, קליפורניה ומעסיקה כ־500 עובדים במספר מדינות.

נכון ל-2021, זאפיר מחברת מעל 4000 אפליקציות עם מסלולים חינמיות ובתשלום.

## היסטוריה
זאפיר הוקמה בעיר קולומביה במדינת מיזורי שבארצות הברית, על ידי ווייד פוסטר, בריאן הלמיג ומייק קנופ במסגרת חממת Startup Weekend Columbia. אחרי שבקשת מימון ראשונה שנדחתה ב-2011, הם יצרו האב-טיפוס  עם 25 אפליקציות מחוברות ובעזרתו הם התקבלו לאקסלרטור Y Combinator והחברה עברה למאונטיין ויו, קליפורניה. באוקטובר 2012  זאפיר ערכהסבב גיוס נוסף של 1.3 מיליון דולר בהובלת חברת ההשקעות העולמית בסמר ונצ'ר פרטנרס. החברה הגיע לרווחיות בשנת 2014.

במארס 2017  החברה הציעה חבילת תמריץ של 10,000 דולר החזר לעובדים שרוצים לעבור מחוץ לאזור מפרץ סן פרנסיסק. ההכרזה על התוכנית הביאה לגידול של 50% במספר המועמדים למשרות בחברה. 

כל עובדי זאפיר עובדים מרחוק מיום הקמתה ב-2011. נכון לינואר 2022 החברה מעסיקה כ-500 עובדים ב-38 מדינות.

זאפיר משתמשת בטכנולוגיות הבאות: Python/Django, JavaScript/React.

## קישורים חיצוניים
* 

## הערות שוליים

קטגוריה:חברות תוכנה אמריקאיות
תהילים קי"ב

**תהילים קי"ב** הוא המזמור ה-112 בתהילים (על פי המספור בוולגטה ובתרגום השבעים זהו המזמור ה-111 במספר).

## מבנה המזמור
מזמור קי"ב כמזמור קי"א בנוי מאקרוסטיכון ונחלק לפיו: חלקו הראשון, אותיות א'-ב', משמש ככותרת המציגה את "יָרֵא אֶת ה'" אשר טוב לו. חלקו השני, אותיות ג'-ו', מתאר במה התברך הצדיק ויָרֵא אֶת ה'. חלקו השלישי, אותיות ז'-נ', מציג את מעשיו של היָרֵא אֶת ה' וחלקו הרביעי, אותיות ס'-ת', מתאר אודות את יראי ה' אשר ינצחו את אויביהם.
בין מזמור זה למזמור קי"א ישנם קווים מקבילים הן בצורה והן בסגנון. הדמיון בא לידי ביטוי בפתיחת שני המזמורים במילה "הַלְלוּיָהּ". שני המזמורים בנויים מאקרוסטיכון. לשניהם עשרה פסוקים. בנוסף לפסוק האחרון בשני המזמורים נושא שונה משאר המזמור.

## תוכן המזמור
המזמור מתאר את האיש הירא את ה' כמאושר בדרכו. הירא את ה' מצליח בהתנהלותו בעולם. בעל המזמור מתאר את אופיו של הצדיק. את כותרת המזמור הסבירו חז"ל כי הצדיק הירא את האל חפץ במצוותיו ולא בשכר שבא בגינם. תיאור הצלחת האיש הירא את ה' במזמור הם מאפייני הצדיק. הרשעים במזמור מתוארים כאויבי האיש הירא את ה'.

## קישורים חיצוניים

## הערות שוליים

קיב
קטגוריה:מזמורי תהילים עם אקרוסטיכון א"ב
חוות הרוח עמק הבכא

**חוות הרוח עמק הבכא** היא חוות רוח הכוללת שלושים טורבינות רוח לייצור חשמל בצפון רמת הגולן. הטורבינות הוקמו באזור הנקרא "עמק הבכא", בשטח שבין הר חרמונית לקוניטרה.

## רקע
הרעיונות להקמת חוות רוח ברמת הגולן החלו כבר בשנות ה-80. אזור רמת הגולן נסקר ונמצא כבעל תנאים טובים לניצול אנרגיית הרוח להפקת חשמל. טורבינה נסיונית הוקמה ב-1985 על הר בני צפת. בשנת 1992 הוקמה חוות הרוח הראשונה בישראל על הר בני רסן. החווה כוללת 10 טורבינות שגובהן 30 מטרים.

אזור עמק הבכא סומן כאזור מיטבי ברמת הגולן לניצול אנרגיית הרוח עקב הרוחות החזקות הנושבות בו. החל מראשית העשור השני של המאה ה-21 החלו רשויות המדינה בקידום התוכניות לבניית חוות רוח בעמק הבכא. במשך מספר שנים התנגד צה"ל לבניית הטורבינות במזרח רמת הגולן משיקולים ביטחוניים, אולם לבסוף הסיר הצבא את ההתנגדות לפרויקט עמק הבכא.

קיימות תוכניות להקמת חוות רוח נוספות בגולן, בין היתר באזור הר פרס (חוות רוח "בראשית") ובאזור היישובים הדרוזים בצפון הרמה.

## הקמת החווה
בשנת 2013 רכשה אנלייט את הזכויות על פרויקט חוות הרוח עמק הבכא. הפרויקט נמצא בבעלות החברות אנלייט וא. א. בן-דב (בבעלות אלי בן-דב), אשר לצורך הפרויקט הקימו את חברת הבת "עמק הבכא אנרגיות רוח". עבודות הבניה של הטורבינות התבצעו על ידי החברות מנרב ונקסטקום.

התוכנית המקורית כללה הקמת 40 טורבינות, מרביתן בשטח שבין הר חרמונית לתל מחפי ומאגר בנטל, ותוכנית עתידית ל-6 טורבינות נוספות כחלק מתוכנית "חוות רוח אלרום". בשנת 2017 הוחלט על הקמת 30 טורבינות. בדצמבר 2020 אושרה הקמתן של 4 טורבינות נוספות. הטורבינות, מתוצרת ג'נרל אלקטריק, מתנשאות לגובה של כ-85 מטרים. אורך הלהבים הוא כ-51 מטרים.

חוות הרוח צפויה להפיק 109 מגה ואט חשמל אשר ימכרו לחברת החשמל. לצורך העברת החשמל לרשת הארצית הוקם קו מתח גבוה מצומת בראון (סמוך להר בראון) לעמק החולה.

העבודות להקמת הטורבינות החלו בסוף שנת 2018. הטורבינות הראשונות הוצבו במהלך 2020, ובמהלך שנת 2021 החלה חוות הרוח לפעול.

## השלכות סביבתיות
חלק מתושבי היישובים הסמוכים לחווה הביעו דאגה עקב קרבת הטורבינות לבתים, בשל העובדה כי שלוש טורבינות ממערב להר חרמונית עתידות לקום במרחק של כ-800 מטרים מבתי קיבוץ אל-רום. כמו כן הובע חשש לפגיעה נופית.

בדומה לחוות רוח במקומות אחרים, קיים חשש לפגיעה בציפורים. ברמת הגולן מתווסף לחשש זה הפגיעה האפשרית באוכלוסיית הנשרים בגולן הפגיעה ממילא. בנוסף, קיים חשש מפגיעה בעופות נודדים כיוון שרבים מהם חולפים באזור עמק הבכא.

## גלריה

קובץ:Emek HaBakha Wind Farm July 2020.jpg|חוות הרוח עמק הבכא במבט מהחרמונית
קובץ:Emek HaBakha Wind Farm July 2020 6.jpg|הטורבינות במבט צפונה מגג מפקדת החזית הסורית
קובץ:Emek HaBakha Wind Farm from Bental July 2020 3.jpg|חוות הרוח מהר בנטל
קובץ:Emek HaBakha Wind Farm July 2020 7.jpg|טורבינות ליד החרמונית
קובץ:Emek HaBakha Wind Farm from Bental reservoir.jpg|הטורבינות ממאגר בנטל
קובץ:Bental Reservoir and Emek Habacha Wind Turbines in June 2021.jpg
קובץ:Emek HaBakha Wind Farm July 2020 4.jpg
קובץ:PikiWiki Israel 76984 wind turbines in the golan heights.jpg|alt=


## קישורים חיצוניים

* 
* 
* 
* 

## הערות שוליים

קטגוריה:רמת הגולן: מבנים
קטגוריה:ישראל: חוות רוח
מחנה הריכוז קולדיץ

**מחנה הריכוז קולדיץ** (בגרמנית: **KZ Colditz**) היה אחד ממחנות הריכוז הראשונים שהקים השלטון הנאצי במדינת סקסוניה.

## היסטוריה

המחנה הוקם ב-21 במרץ 1933 בטירת קולדיץ  כתת-מחנה של מחנה זקסנבורג. האסירים הראשונים הובאו למחנה ב-21 במרץ 1933. עד אוגוסט כבר היו במחנה כ-700 אסירים. בסוף 1933 היו במחנה גם מעל 20 עדי יהוה.

ב-18 באוגוסט 1934 הוכרז על פירוק המחנה. עם זאת, יחידת עובדים נשארה במקום - ככל הידוע 66 עובדים, שהיו במעמד של אסירים - והמחנה המשיך לפעול, כתת-מחנה של מחנה זקסנבורג, כך שככל הנראה יושמה הוראת הסגירה והפירוק רק באופן חלקי, אם בכלל. בפנקס הנהלת המחנה נרשמו כניסות אסירים ויציאתם עד 15 באוגוסט 1934, ולא ברור אם נותרו שם אסירים גם לאחר מכן.

בשנת 1944 הוקם בקולדיץ תת-מחנה של מחנה הריכוז בוכנוואלד, שגם הוא היה ידוע בשם "מחנה הריכוז קולדיץ", ונוהל על ידי חברת "האסאג".

## מבנים, סגל, אסירים

קומפלקס הבניינים של מחנה הריכוז הורכב משני בניינים בני ארבע קומות כל אחד, בית ראשי, כנסייה ובניינים נוספים בהם נכלאו האסירים. באתר התגוררו עוד 78 אסירים שעבדו בבניין נוסף, סדנת עבודה שהתקיימה עוד מ-1803. כל אחד מהבניינים היה סגור, כך שמכל בחינה מעשית היה כל בניין מחנה ריכוז נפרד וכך גם הכנסייה. בתחילה שמרה המשטרה על המחנה, אך לאחר שבועיים החליפו אותה אנשי אס-אה ואס-אס. יוזף קנפקה (Joseph Knöpke) עמד בראש חקירות האסירים והיה ככל הידוע גם מפקד המחנה. בהנהלת המחנה עמד גם ואגנר, וכן מספר שומרים - כמאה אנשי אס-אה ומספר אנשי אס-אס, בהם אסירים מורשעים.

בפנקס המחנה נרשמו 2,311 אסירים, רובם קומוניסטים וסוציאל-דמוקרטים. גם חברי המפלגה הנאצית שהביעו ביקורת על הגאולייטר המקומי מרטין מוצ'מן  נכלאו במחנה זה.

האסירים גרו במפעלים שבהם עבדו, וישנו על מזרני קש. במבנים לא היו שולחנות או ספסלים. צרכים נעשו בדליים, ולכל שני אסירים הייתה מגבת אחת. האסיר לשעבר ברונו זיגל  דיווח שהמתקנים העתיקים שבהם נעשה שימוש לשם עשיית צרכים בימי הביניים, שימשו כעת להשפלת אסירים, שכן היה עליהם לרוקן את השפכים ממתקנים אלה בקבוצות של חמישה.

האסירים הורשו להיפגש עם בני משפחותיהם במשך עשר דקות, פעמיים בחודש, וגם זאת רק בנוכחות שומריהם. עם היכנסם למחנה הוכרחו לרוץ במעלה המדרגות הלולייניות של המבנים, עד לעמדת ההרשמה, בעודם מוכים באלות גומי. חלק מהאסירים נבחרו על ידי השומרים לשם כליאה במרתפי הטירה, ושם הוכו למוות. לאחר מספר ניסיונות התאבדות, הורו מפקדי המחנה להשאיר את האורות בבניינים דולקים כל הלילה, כדי לאפשר ביקורת פתע בכל עת.

חלק מהאסירים הועסקו בסלילת דרכים וחלקם - בעבודה במפעל בקולדיץ. חלקם עבדו בבניית מפקדה של המפלגה הנאצית, וחלקם הועסקו שם בעבודות פקידותיות.

## לאחר מלחמת העולם השנייה
בנובמבר 1949 הרשיע בית משפט בחמניץ שמונה משומרי המחנה בפשעים נגד האנושות, ונגזרו על כל אחד מהם מספר שנות מאסר.

## אסירים ידועים
* קרל פרידריך גרדלר
* הוגו גרף 

## ספרות
* Wolfgang Benz, Barbara Distel (Hrsg.): Der Ort des Terrors. Geschichte der nationalsozialistischen Konzentrationslager. כרך 2: Frühe Lager, Dachau, Emslandlager. C.H. Beck, München 2005, , עמ' 87–90.
* Werner Bramke: Sachsen unter der faschistischen Diktatur (1933–1945). In: Sächsische Heimatblätter, 30, Nr. 4, 1984, עמ' 156–164.

## קישורים חיצוניים
* 

## הערות שוליים

קולדיץ
קטגוריה:סקסוניה